Josie en sy patio sorg vir vuurwerke | News24
Josie en sy patio sorg vir vuurwerke
Ava (Anna Pauw) en Josie (Bennie Gerber) speel in Die Skandaal. Foto: SIMONE JEFFREY
HOEKOM is dit so dat daar in 'n wooneenheidkompleks altyd drama is? Wel, jy gaan nie noodwendig die antwoord op dié vraag vind as jy Die Skandaal gaan kyk nie, maar jy gaan gewis skaterlag.
Die ATKV-Peaat bied vanaf 27 September tot 1 Oktober dié komiese toneelstuk by die Little Theatre (Antheneaum) aan.
Wanneer die flambojante en eksen- trieke Josie (Bennie Gerber) besluit dat sy eenheid 'n patio nodig het, begin die vonke spat.
Jy sien, Josie het die beste eenheid in die kompleks en daar is ander inwoners wat hom dié eenheid beny. Omdat Josie nou nie eintlik binne die "perke" van normaal (of wat die verkrampte inwoners as normaal beskou!) leef nie, is hy 'n teiken vir die ou suurknolle op die beheerliggaam, maar hy laat hom nie so maklik onderkry nie.
Wanneer Josie se broer, Hardus (Henrico Jordaan), uit nood by Josie kom aan-klop, sien hy die perfekte geleentheid om wraak te neem op die ouskool "manne" wat die kompleks "beheer".
Brigadier Coetzee (Anton Steyn) en Basil van der Walt (Cobus Lombard) reken dat hulle Josie een voor is, maar hulle het nie rekenskap gehou met die feit dat Josie se "kreatiwiteit" hul lewens omver gaan gooi nie.
Voeg nou vir Frezia van der Walt (Helena Barnard), Ava (Anna Pauw) en Diana Coetzee (Chris-Marie Vosloo) by dié mengsel en die poppe begin behoorlik dans!
'n Kubaanse "dokter", dr. Raoul Esparza (Saki Marais), wat in sy onkunde verder amok saai, help ook nie juis veel om die rus en vrede in die kompleks te herstel nie.